DA Den Europæiske Unions Tidende C 401/26

Offentliggørelse af en ansøgning om godkendelse af en mindre ændring i henhold til artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2017/C 401/12)

Kommissionen har godkendt denne mindre ændring i henhold til artikel 6, stk. 2, tredje afsnit, i Kommissionens delegerede forordning (EU) nr. 664/2014 (1).

ANSØGNING OM GODKENDELSE AF EN MINDRE ÆNDRING

Ansøgning om godkendelse af en mindre ændring i overensstemmelse med artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 (2)

»CIPOLLA BIANCA DI MARGHERITA«

EU-nr.: PGI-IT-01231-AM01 — 4.8.2017

BOB ( ) BGB ( X ) GTS ( )

1. Ansøgende sammenslutning og legitim interesse

Consorzio di valorizzazione e tutela della Cipolla bianca di Margherita IGP Via Ronzino, n. 4 76016 Margherita di Savoia (BT) ITALIEN Tlf. +39 0883654882 Fax +39 0883657784 E-mail: info@consorziocipollabiancamargheritaigp.it

Konsortiet til fremme og beskyttelse af »Cipolla bianca di Margherita« BGB (Consorzio di valorizzazione e tutela della Cipolla bianca di Margherita IGP) er berettiget til at indgive ansøgning om ændring i medfør af artikel 13, stk. 1, i dekret fra det italienske ministerium for landbrugs-, fødevare- og skovbrugspolitik nr. 12511 af 14.10.2013.

2. Medlemsstat eller tredjeland

Italien

3. Afsnit i varespecifikationen, som berøres af ændringen

— ☒ Beskrivelse af produktet — ☐ Bevis for oprindelse — ☐ Produktionsmetode — ☐ Tilknytning — ☐ Mærkning — ☒ Andet: emballering

4. Type ændring(er)

— ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som ikke kræver ændring af det offentliggjorte enhedsdokument. — ☒ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som kræver ændring af det offentliggjorte enhedsdokument. — ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, for hvilken et enhedsdokument (eller lignende) ikke er blevet offentliggjort. — ☐ Ændring af varespecifikationen for en registreret GTS, som betegnes som mindre i overensstemmelse med artikel 53, stk. 2, fjerde afsnit, i forordning (EU) nr. 1151/2012.

5. Ændring(er)

Beskrivelse af produktet

— Artikel 2 i varespecifikationen »opløselige faste stoffer: 6,4 – 9,2 mg 100 g -1 friskvægt«

— Punkt 3.2 i enhedsdokumentet »opløselige faste stoffer: 6,4 – 9,2 mg pr. 100 gram friskvægt«

ændres således:

»opløselige faste stoffer: 6,4 – 9,2 °Brix.«

Med denne ændring korrigeres en dobbeltfejl ved angivelsen af måleenheden for parameteren »opløselige faste stoffer« (fejl ved den måleenhed, der er angivet i varespecifikationen »mg 100 g -1« og uoverensstemmelse mellem varespecifikationen og enhedsdokumentet). Parameteren »opløselige faste stoffer« udtrykkes almindeligvis i »°Brix«, og det er derfor nødvendigt at ændre varespecifikationen.

Andet

Emballering

— Artikel 5 i varespecifikationen — punkt 3.5 i enhedsdokumentet

Sætningen:

»Produktet må pakkes i kasser med et indhold på 10 kg eller 5 kg, i net med et indhold på 0,5 kg eller 1,0 kg, i bakker med et indhold på 1,0 kg, i »fletninger« med forskellig vægt, hvor der mindst er 5 løg.«

ændres til:

»Produktet må pakkes i net, bakker og kasser med forskellige indholdsmængder og i flettede ranker med mindst 3 løg.«

I varespecifikationen udgår vægtbegrænsningerne for de enkelte typer emballage. Formålet med ændringen er at give producenterne større fleksibilitet, således at de kan reagere på markedets behov.

Ved løg, der pakkes i fletninger, nedsættes minimumsantallet pr. ranke. Også med denne ændring er det formålet at imødekomme behovet hos de store detailhandelsvirksomheder, der i stadig stigende grad efterspørger et færdigpakket produkt med mindre indholdsmængder.

ENHEDSDOKUMENT

»CIPOLLA BIANCA DI MARGHERITA«

EU-nr.: PGI-IT-01231-AM01 — 4.8.2017

BOB ( ) BGB ( X )

1. Betegnelse(r)

»Cipolla bianca di Margherita«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.6 — Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Betegnelsen »Cipolla bianca di Margherita« anvendes om løg af arten Allium cepa L., som produceres i det afgrænsede område. Der er tale om et frisk produkt, som udmærker sig ved sine sarte hvide løg og et højt sukkerindhold. Afhængigt af dyrkningsperioden skelnes der mellem fire lokale økotyper: »Marzaiola« eller »Aprilatica«, »Maggiaiola«, »Giugniese« og »Lugliatica«.

De forskellige økotyper har følgende kendetegn:

— »Marzaiola« eller »Aprilatica«: tidlig type (høsttid fra midten af marts), form: fladtrykt foroven og forneden

— »Maggiaiola«: knap så tidlig og mindre fladtrykt form end ovennævnte økotype (høsttid i maj)

— »Giugniese«, »Lugliatica«: senere type (høsttid: juni til midten af juli), form: mere rundagtig.

På høsttidspunktet skal produktet udvise følgende målelige egenskaber:

— opløselige faste stoffer: 6,4-9,2 °Brix.

— tørstof: 6,2-8,9 gram pr. 100 gram friskvægt

— størrelse: mindst 20 mm og højst 100 mm

— fysiske egenskaber: hvid farve

— smag sødlig og saftig. Det samlede indhold af reducerede sukkerarter skal ligge over 3,8 gram pr. 100 gram friskvægt

— konsistens: blød og sprød.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle trin i produktionen af »Cipolla bianca di Margherita« skal finde sted inden for det afgrænsede geografiske område.

3.5. Særlige regler vedrørende skiveskæring, rivning og emballering osv. vedrørende det produkt, som den registrerede betegnelse henviser til

Pakningen af produktet skal foregå umiddelbart efter høsten i det område, der er henvist til i punkt 4, og en senere ompakning uden for det geografiske område er ikke tilladt. Dermed undgås det, at der ved transport og overflødige håndteringer af produktet i løs vægt ikke forårsages mekaniske skader som tryk- og stødskader og beskadigelser. Sådanne skader kan føre til skimmeldannelse og tab af fasthed og dermed forårsage en kvalitetsforringelse af »Cipolla bianca di Margherita«.

Produktet må pakkes i net, bakker og kasser med forskellige indholdsmængder og i »fletninger« med mindst 3 løg.

3.6. Særlige regler for mærkning af det produkt, den registrerede betegnelse henviser til

Beholderne skal være forsynet med teksten »Cipolla bianca di Margherita« BGB efterfulgt af logoet for betegnelsen og EU-mærket for BGB. På beholderne skal være anført producentens og pakkevirksomhedens navn, firmanavn, og adresse.

Det er forbudt at tilføje en hvilken som helst kvalitetsbetegnelse, som ikke er udtrykkelig tilladt i varespecifikationen.

Dog er det tilladt at anvende personnavne, firmanavne eller private mærker, forudsat at de ikke vildleder forbrugerne.

4. Præcis afgrænsning af det geografiske område

Området, hvor »Cipolla bianca di Margherita« produceres, omfatter en kyststrækning langs Adriaterhavet fra syd mod nord bestående af følgende administrative enheder:

— kommunen Margherita di Savoia

— kommunen Zapponeta

— kommunen Manfredonia.

5. Tilknytning til det geografiske område

I jordbundmæssig henseende består produktionsområdet for »Cipolla bianca di Margherita« BGB hovedsagelig af sandjord uden jordskelet, som er indvundet ved opdyrkning af en saltsump og opfyldning med sand fra de nærliggende klitter. Da vandspejlet ligger tæt på overfladen, er det muligt at dyrke grøntsagsafgrøder uden kunstig vanding.

Klimamæssigt adskiller produktionsområdet sig på grund af saltmarsken mod vest og af forbjerget Gargano mod nord tydeligt fra klimaet i regionen Puglia og de tilgrænsende landsbyer. »… Der er tale om et meget tørt og næsten steppeagtigt klima med meget varme somre og meget milde vintre. Klimaet har ligheder med det klima, der findes i områderne på begge sider af vendekredsene … I Middelhavsbækkenet finder man klimaforhold, som er sammenlignelige med klimaforholdene i det geografiske område langs den afro-asiatiske kyst mellem halvøen Sirte og byen Tel Aviv.« (BONIFICA, 1993. M. CALDARA, D. CAPOLONGO, C. DAPOTE, L. PENNETTA).

De forskellige økotyper af »Cipolla bianca di Margherita« har en stor evne til at tilpasse sig disse særlige jordbunds- og klimaforhold, og udfolder kun deres fulde kvalitets- og udbyttemæssige produktionspotentiale i disse områder. Denne evne til at tilpasse sig disse særlige jordbunds- og klimaforhold kommer blandt andet til udtryk i, at de udvikler et rodsystem, som kan trænge dybt ned i sandjorde. Forsøg på at dyrke andre løgsorter og/eller -hybrider i området har ført til et meget tilfredsstillende produktionsudbytte.

»Cipolla bianca di Margherita« har fået sine særlige genetiske kendetegn gennem de populationer, som for flere århundreder siden blev udvalgt og reproduceret af de lokale jordbrugere samt gennem de særlige jordbunds- og klimaforhold.

De mest karakteristiske egenskaber er dem, som fremkom i en undersøgelse, der blev gennemført ved Università degli Studi di Foggia, hvor »Cipolla bianca di Margherita« blev sammenlignet med andre hvide løgsorter, som avles uden for det geografiske område, der er henvist til i punkt 4:

— lavt indhold af tørstof og af opløselige faste stoffer, hvilket forklarer, at det i sensorisk henseende opleves som sprød og saftig

— ringe skarphed i produktet

— højt indhold af reducerede sukkerarter, hvorved der ved sensoriske analyser blev fastslået en mere udtalt sødme end ved andre løg, som var genstand for undersøgelsen ved Università degli Studi di Foggia

— tidligere høst end i andre dyrkningsområder.

Takket være den ringe mekaniske modstand i sandjorderne i dyrkningsområdet kan løgene vokse og antage den form, som er typisk for økotypen, uden nogen form for deformation. Andelen af løg med grønfarvning øverst på løget er lav, eftersom den anvendte dyrkningsteknik indebærer, at løgene sættes manuelt i en dybde, som fremmer en fuldstændig blegning af produktet.

Klimaforholdene ved kysten med særlig milde vintre og forår fører til en hurtig opvarmning af de sandholdige jorder, hvilket muliggør tidlig høst sammenlignet med i andre landbrugsområder.

Sandjordene og det meget overfladenære grundvandsspejl er to faktorer, som skaber et kontrolleret vandstress hos planten og fremmer en relativt begrænset plantetilvækst og et lavt tørstofindhold.

På grund af sandjordenes »selvdækkende evne« vokser den spiselige del af produktet i et tørt jordlag, hvilket er fremmende for produktets sundhed.

De ovennævnte særlige organoleptiske kendetegn findes ikke uden for produktionsområdet. Det bekræftes gennem resultaterne af de kvalitative analyser, som blev gennemført i juli 2012 ved Università degli Studi di Foggia og som viser, at genotypen »Cipolla bianca di Margherita« har sensoriske kvalitetsegenskaber, som tydeligt adskiller sig fra andre hvide løg.

Henvisning til offentliggørelsen af varespecifikationen

(Artikel 6, stk. 1, andet afsnit, i nærværende forordning)

De italienske myndigheder har indledt den nationale indsigelsesprocedure ved at offentliggøre forslaget om ændring af den beskyttede geografiske betegnelse »Cipolla bianca di Margherita« i Gazzetta ufficiale (den italienske stats Tidende) nr. 59 af 11. marts 2017.

Den konsoliderede udgave af varespecifikationen kan ses på: http://www.politicheagricole.it/flex/cm/pages/ServeBLOB.php/L/IT/IDPagina/3335

eller:

ved at gå direkte til webstedet for det italienske ministerium for landbrugs-, fødevare- og skovbrugspolitik (www.politicheagricole.it) og klikke på »Prodotti DOP e IGP« (øverst til højre), derefter på »Prodotti DOP, IGP e STG« (i venstre side) og til sidst på »Disciplinari di produzione all’esame dell’UE«.

(1) EUT L 179 af 19.6.2014, s. 17.

(2) EUT L 343 af 14.12.2012, s. 1.